Rozhodnutie Komisie
z 25. júla 1997,
ktorým sa mení a dopĺňa rozhodnutie 95/30/ES stanovujúce osobitné podmienky dovozu produktov rybolovu a akvakultúry s pôvodom v Maroku
(Text s významom pre EHP)
(97/581/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 91/493/EHS z 22. júla 1991 ustanovujúcu zdravotné podmienky pre výrobu a umiestňovanie rybacích výrobkov na trh [1], naposledy zmenenú a doplnenú smernicou 95/71/ES [2], najmä na jej článok 11 ods. 5,
keďže zoznam prevádzkární schválených Marokom pre dovoz produktov rybolovu do spoločenstva je určený v rozhodnutí Komisie 95/30/ES [3]; keďže tento zoznam sa môže zmeniť potom, ako príslušný marocký orgán predloží nový zoznam;
keďže príslušné marocké orgány predložili nový zoznam, ktorý obsahuje 305 mraziarenských plavidiel,
keďže zoznam schválených prevádzkární a mraziarenských plavidiel je potrebné primerane zmeniť a doplniť;
keďže opatrenia uvedené v tomto rozhodnutí sú v súlade so stanoviskom Stáleho veterinárneho výboru,
PRIJALA TOTO ROZHODNUTIE:
Článok 1
Príloha B k rozhodnutiu 95/30/ES sa nahrádza prílohou k tomuto rozhodnutiu.
Článok 2
Toto rozhodnutie je adresované členským štátom.
V Bruseli 25. júla 1997